Jelaskan Böröta Döi Tetehösi dari Tetehösi, Mandrehe dalam bahasa nias

Fatua lö famatörö Balandra ba Indonesia ba ba Danö Niha, töi mbanua nifotöi Tetehösi andrö, ya'ia da'ö Fadoro Lölözasai. Fa'ateŵu'a döinia tobali Tetehösi mo'amakhaita ia ba ŵamunu Marasusi, nifotöi Horö Daŵa. Me luo da'ö so tölu banua zamagölö tödö (dombua banua tanöbö'ö, ya'ia da'ö Iraonogambö ba Sisarahili I) ba ŵamunu Marasusi, faosatö zamatörö Balanda ba Danö Niha nifataro ba Mbanua Lahagu.

Me no aefa labunu Marasusi ba lagohi-gohi manö ira samatörö edöna lara'u ba lahuku molo'ö goi-goi si no tehonogöi ba wamareta Belandra meluo da'ö. Börö wa'ata'ura zanguhuku da'ö ba labini-bini'ö göi ira ba dalu gatua ba ŵangaröu'ö ya'ira ba danga zamatörö. Ena'ö aefa ira ba wolohi-lohi zamatörö Balandra ba emane khöra tua Falito Geremani, Fandrita Zendering H. Lageman, ena'ö laröi mbanua Hiligoe ba lasawa mbanua Si sarahili I. Ŵaö-ŵaö wamunu Marasusi andrö ba tefatunö ia ba zinura tanöbö'ö.